AlexejDobrolubov/national_council_slovak_2010 huggingface dataset:
6. schôdza NR SR - 18.deň - B. popoludní
Dátum: 2024-01-17
Poslanec: Kišš, Štefan (PS)
Druh vystúpenia: Vystúpenie s faktickou poznámkou

113. Ďakujem ti pekne, Tamara, za toto environmentálne založené vystúpenie, ktorá, čo je tiež téma, o ktorej sa potrebujeme rozprávať aj, aj pri tejto diskusii. Ja som v tej predchádzajúcej mojej poznámke v skrátenej verzii v podstate hovoril, alebo teda prerozprával status Jakuba Godu, v ktorom, v ktorom som teda ilustroval, aký, aký život nás na Slovensku čaká po, po tejto novele, kde prakticky pri akejkoľvek hospodárskej a ekonomickej kriminalite budete môcť dostať buď podmienku, alebo, alebo peňažný trest, a v podstate to bude, ten proces bude vedený k tomu, aby uprednostňoval podmienečné tresty. A to isté pratí... platí aj pre environmentálnu kriminalitu, kde, samozrejme, mohli by sme sa rozprávať o tom, ako environmentálna nezodpovedná politika a kriminalita vlastne oslabuje našu životnú úroveň a znižuje náš, náš blahobyt do budúcnosti. Ale toto mi príde téma ako, ako z iného vesmíru pre túto koalíciu a pre vôbec úroveň diskusie, alebo teda kvality tej, tej legislatívy, ktorú, ktorú nám tu vláda ponúka. Ale myslím, že to dostatočne ilustruje, alebo takým symbolom tejto celej agendy bude, bude síce na krátko, ale vymenovanie pytliaka za, za šéfa národného parku. No a toto je budúcnosť, o ktorej, o ktorej tu už druhý týždeň rozprávame, a mňa neprekvapuje, čo táto vláda robí, pretože tak trochu sme to pre... v tej už predvolebnej kampani očakávali, ale prekva... prekvapuje ma, že to robia takto mäsiarsky a primitívne, a extrémne narýchlo s toľkými nezamýšľanými dôslad... dôsledkami sú fakt ochotní rozobrať celý, celý systém, ktorý sme tu roky... (Prerušenie vystúpenia časomerom.)
6. schôdza NR SR - 18.deň - B. popoludní
Dátum: 2024-01-17
Poslanec: Kišš, Štefan (PS)
Druh vystúpenia: Vystúpenie s faktickou poznámkou

68. Ďakujem pekne, pani poslankyňa za vaše vystúpenie. Skúsim to, čo ste hovorili, prerozprávať ešte takým príbehom. Predstavte si, že, proste je to ťažké pre nás, ale predstavte si, že ste medzinárodný dépeháčkar, ktorý hľadá nové príležitosti, alebo šéf albánskej mafiánskej skupiny, ktorá chce expandovať do EÚ, a hľadá vhodné hniezdočko. Táto vláda vám pripravuje pozývací list, darček ako zo sna. Ak budete aspoň trochu šikovný alebo budete mať dobré kontakty, nebude vás poriadne mať kto vyšetrovať. NAKA ohlodaná na kosť po veľkej reorganizácii Šutaja Eštoka v dnešnej podobe končí. Ak sa aj nájde vyšetrovateľ ochotný a schopný vás vyšetriť, bude to mať oveľa ťažšie. Nebude mu priať atmosféra, budú mu chýbať nástroje ako sú napríklad spolupracujúci obvinení, ktorí sú kľúčoví pri odhaľovaní mafie všade vo svete. A povedzme že vyšetrovateľ vyšetrí. Akému prokurátorovi to pripadne? Špeciálna prokuratúra sa ruší, koľkí jej prokurátori budú pokračovať, nie je jasné a krajskí prokurátori budú preťažení agendou, ktorá im pristane z ÚŠP a nie sú na ňu špecializovaní. Povedzme že sa len, predsa len zadarí. Vyšetrovateľ vyšetrí a prokurátor obžaluje. Na akom súde skončíte? Obmedzuje sa príslušnosť Špecializovaného trestného súdu, na čo upozornil aj európsky prokurátor Juraj Novocký. A teraz ultimátny bonus. Povedzme že ste neskutočný smoliar a budete jeden z mála, ktorého za takýchto okolností vyšetria, obžalujú a aj reálne odsúdia. Aj keby vás capli pri fakt veľkej veci, povedzme za úplatok do 700 000 eur, zo štátu ste vytiahli makroekonomicky relevantné sumy, za ktoré by ste... by sa dali stavať školy a nemocnice. Verdikt: prečin, 1 až 5... prečin za 1 až 5 rokov, v praxi podmienka. Prakticky akákoľvek trestná činnosť vám... za, za ňu budete môcť dostať... (Prerušenie vystúpenia časomerom.)
6. schôdza NR SR - 17.deň - B. popoludní
Dátum: 2024-01-16
Poslanec: Kišš, Štefan (PS)
Druh vystúpenia: Vystúpenie s faktickou poznámkou

39. Ďakujem pekne, pán Hajko, za vaše vstúpenie. Ako ste hovorili, celá táto rozprava má toľko pochybení na všetkých úrovniach procesných aj vecných, že je to až absurdné a ja som vo svojom vystúpení hovoril o tom, ako aj táto legislatíva spôsobí hospodárske škody našej ekonomike a v konečnom dôsledku ukráti ľudí o ich platy, ich dôchodky a aj v tomto kontexte dnes Európska komisia vydala svoje hodnotenie k rozpočtu, kde v princípe hovorí všetky tie veci, ktorí sme aj my ako Progresívne Slovensko, aj vy, celá opozícia hovorili v tých rozpravách pred Vianocami a v princípe potvrdzuje všetky body, ktoré, a výhrady, ktoré sme mali. Ktoré boli jednak procesné, čo sa týka vôbec spôsobu, ako sa o týchto veciach rokuje, to je to samotné skrátené legislatívne konanie. A aj vecne napríklad o tom, ako účtuje energopomoc, to, že nás ďalej zadlžuje a že vytvára takýmto spôsobom rôzne míny v našom systéme, na ktoré doplatia občania. A to isté sa stane aj s týmto promafiánskym balíčkom, ktorý jednak kvôli spôsobu, ako sa robí, bude ešte škodlivejší, ako by bol, keby "len vláda teda si poriešila svojich ľudí," tak ako je už ani neutajovaný zámer. Takže ja by som teda odporučil vláde aspoň tie najdôležitejšie body, o ktorých tu hovoríme, aby počúvali a akceptovali, pretože na konci dňa to bude v záujme občanov, ktorí volili teda aj ich. Ďakujem pekne.
6. schôdza NR SR - 15.deň - B. popoludní
Dátum: 2024-01-11
Poslanec: Kišš, Štefan (PS)
Druh vystúpenia: Vystúpenie s faktickou poznámkou

224. Ďakujem pekne, Marek, aj za tvoje poznámky a taký, v časti tvojho prejavu aj ten, aj ten prepis tých rozhovorov, ktoré, ktoré boli na chate a ešte neviem, kde všade tých teda rôznych obvinených, ktorých sa dotýka, dotýka táto novela a mňa na, a je dobré si to pripomenúť, pretože, pretože takto človek lepšie precíti to, o čo tu vlastne ide a mňa na tomto celom fascinuje ten, ten cynizmus, s akým títo ľudia sa dokážu vôbec rozprávať o týchto témach a vôbec riešiť túto legislatívu a rôzne verejné rozhodnutia a ten cynizmus je, je dosť zjavný aj pri rôznych finančných dopadoch, ktoré, ktoré nás čakajú a v dôsledku aj tejto legislatívy. Ja som hovoril vo svojich vystúpeniach o tých, o tých finančných investíciách a, a, a takýchto akože väčších peniazoch, ale čo sa týka eurofondov a vôbec európskych peňazí, tak aj tu nám hrozí opäť, že prídeme o eurofondy kvôli napríklad tejto legislatíve. Európska komisia nám už poslala nejaké, nazvime to, varovanie. Zatiaľ nevieme teda ešte, ako presne to bude vyzerať, ale, ale poslala nám list, aby vláda nepokračovala v tomto zrýchlenom procese a vôbec v takejto legislatíve, pretože aj tresty za korupciu na eurofondoch majú byť exemplárne, pretože si Únia chce, chce strážiť svoje zdroje. A to isté sa, to isté sa týka aj plánu obnovy, kde už sme videli niekoľko pokusov o jeho zmenu a teraz to už musím skrátiť, ale, ale najnovšie aj návrh na zrušenie NAKA, bude mať implikácie pre plán obnovy, pretože jedna z reforiem hovorí o NAKA, kde môžme tiež prísť o európske peniaze.
6. schôdza NR SR - 15.deň - B. popoludní
Dátum: 2024-01-11
Poslanec: Kišš, Štefan (PS)
Druh vystúpenia: Vystúpenie s faktickou poznámkou

176. Ďakujem pekne pani poslankyni za vystúpenie. Zazneli tu, zaznel tu argument hospodárske škody a, a absencia analýzy. Ja som o tom už aj hovoril vo svojej rozprave a tiež som nedostal žiadne, žiadne, žiadnu odpoveď, tak jednak pán predseda Pellegrini nám sľúbil v predvolebnej kampani alebo teda svojim voličom, že predloží nejakú analýzu o tom, že aké sú argumenty pre a proti pre špeciálnu prokuratúru, a teda mám za to, že zatiaľ sme ju nevideli, tak sa chcem tiež spýtať teda, že či už teda existuje a kedy sa o nej, kedy o nej budeme môcť tuto v parlamente aj diskutovať a do tejto analýzy by tiež bolo dobré zahnúť aj tie hospodárske škody, ktoré táto legislatíva prinesie. A síce prinesie to, že jednak, ako som aj hovoril včera, že tým konečným výsledkom bude, že budeme mať menej peňazí na, na starobné dôchodky, na sociálne dávky, jednoducho na všetko, čo štát potrebuje financovať kvôli tomu, že budeme viacej platiť napríklad za splátky dlhu, pretože nám finančné trhy a ratingove agentúry, tak ako neveria finančnej konsolidácií, tak nevedia, neveria ani tomu, že na Slovensku budeme zlepšovať alebo minimálne udržiavať stav verejných inštitúcií, ktoré tiež majú vplyv na jednak fungovanie krajiny a investori potenciálni, ktorí chcú priniesť svoj kapitál na Slovensko, sa na, na toto pozerajú a konečným rozhodnutím bude, že na Slovensku budeme mať menej investícií, to znamená menej peňazí na, na naše platy, dôchodky, jednoducho všetko, čo prináša vyššiu kvalitu života. Ďakujem.
6. schôdza NR SR - 13. deň - A. dopoludnia
Dátum: 2024-01-09
Poslanec: Kišš, Štefan (PS)
Druh vystúpenia: Vystúpenie s faktickou poznámkou

141. Ďakujem pekne. Ja by som chcel povedať dve poznámky pre pána ministra a obe sa týkajú súvisiacich dokumentov a analýz. Prvá, že ešte v predvolebnej kampani nám predseda HLAS-u pán Pellegrini sľuboval nejakú analýzu odborníkov, ktorá posúdi teda dôvody a rozhodne o, na základe takéhoto odborného stanoviska o prípadnom zrušení špeciálnej prokuratúry. Ja sa chcem spýtať, pán minister, vy ste videli tú analýzu od pána predsedu Pellegriniho, lebo teda on, mám za to, že ju sľuboval verejnosti, ale ja som ju nezachytil, nevidel, takže či aspoň existuje u vás na ministerstve alebo či ste sa o nej nejako rozprávali a mohli by ste ju teda aj sprístupniť verejnosti. A ešte by som k tomuto tiež chcel podotknúť, že za analýzu považujem dokument a nie vyhlásenie alebo tlačovú správu po stretnutí s diplomatmi Európskej únie na, na ad hoc otázku o tom, že ktoré krajiny majú špeciálnu prokuratúru, pretože teda ak to skrátim na účely faktickej poznámky, je to informácia vytrhnutá z kontextu. A druhá poznámka sa týka samotnej doložky vplyvov, kde teda keď už ste si dali námahu s tými siahodlhými právnymi zdôvodneniami, tak aby ste mohli tiež verejnosti povedať, čo ju bude stáť takáto novela. A v tej teda krátkej úvahe, ktorú tam máte, vám chýba jedna zásadná vec, a teda že vzhľadom na to, že táto legislatíva zvyšuje korupciu v štáte, znižuje silu právneho štátu, to je, to je dôvod, ktorý si investori, ktorí chcú na Slovensko prísť, sledujú a teda, keď to skrátim, výsledkom bude menej investícií, menej pracovných miest a menej ekonomického rastu na Slovensku. (Potlesk.)
6. schôdza NR SR - 20. deň - A. dopoludnia
Dátum: 2024-01-19
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

229. Ďakujem pekne za slovo. Pani poslankyňa Marcinková správne si na odkrytie pokrytectva koalície použila príklad s porušovaním ľudských práv detí v resocializačných centrách. Snáď to pomôže pri rýchlych krokoch vlády pri riešení tohto vážneho stavu. Taktiež si spomenula porušovanie ľudských práv v oblasti zdravotníctva, hoci naša ústava garantuje našim občanom právo na ochranu zdravia. No a tu nemusíme ísť ani veľmi ďaleko do minulosti. Ako jednu z prvých zmien táto vláda v skrátenom legislatívnom konaní odobrala našim pacientom právo byť zoperovaní včas, ktoré malo platiť od 1. januára tohto roku. Hoci poisťovne mali dva roky času, aby si zistili kapacitu svojich zazmluvnených zdravotníckych zariadení a doplnili ju eventuálne výkonmi zo zahraničia a podľa mojich informácií sa tak aj dialo. Aby naši pacienti dostali zdravotnú starostlivosť do maximálnej čakacej lehoty, ktorú stanovili odborníci. A treba povedať, že namiesto toho, aby táto vláda tento problém riešila, pretože hneď ako nastúpila, prišli poisťovne, tie sa posťažovali, hodili vinu aj na poskytovateľov a namiesto toho, aby sa to riešilo, vláda v skrátenom legislatívnom konaní pacientom toto právo zobrala. Teda máš pravdu, im nejde o ľudské práva, im ide o generálnu amnestiu na zločiny, ktoré sa stali za ich éry ich kumpánom tak, ako im to pred voľbami sľúbili. A ta ľudia v konflikte záujmov obžalovaní napísali túto novelu Trestného zákona a ľudia v konflikte záujmov si ju tu v parlamente chcú aj schváliť. Ďakujem.
6. schôdza NR SR - 19. deň - A. dopoludnia
Dátum: 2024-01-18
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

86. Ďakujem za slovo, pán predsedajúci. Pán poslanec Krátky, správne si podotkol, že naše vlády využívali inštitút skráteného legislatívneho konania v drvivej väčšine za mimoriadnych udalostí, na ktoré bolo nevyhnutné rýchlo reagovať, ako bola pandémia covidu či udalosti bezprostredne vyvolané vojnou na Ukrajine. Nakoniec minimálne za tie, ktoré som predkladal počas covidu ja, väčšinou hlasovali aj poslanci súčasnej vládnej koalície. Teraz namiesto jasných ústavných zdôvodnení svojich návrhov tu ide z ich strany len pokrytecké verklíkovanie, že to isté sme robili aj my. A takúto informačnú vojnu na ovplyvňovanie verejnej mienky ľudí tu vedie vládna moc v médiách od začiatku. Verklíkuje niektoré klamstvá ako napríklad, že existuje nejakých tridsať nálezov Ústavného súdu. Neexistuje žiaden nález Ústavného súdu, ktorý by vo veci, ktorá je v príslušnosti Úradu špeciálnej prokuratúry, konštatoval, že by bolo trestné stíhanie vedené nedôvodne; nakoniec stíhanie zločincov v prípade Úradu špeciálnej prokuratúry bolo úspešné, úspešne ukončené až v 93 % prípadov. Správne si pomenoval, že zákon nie je nič iné ako nemies... nesmierne rozsiahla amnestia pre zločincov. Premlčané by podľa špeciálneho prokurátora bolo trestné konanie Jaroslava Haščáka v kauze Gorila či Miroslava Výboha v kauze Mýtnik 3. Zároveň by viacerým ľuďom vrátil zabavený majetok, ktorý prepadol v prospech štátu. Vzťahuje sa to na majetok Ladislava Bašternáka jeho vilu pri Slavíne, nakoľko trestné konanie budú musieť byť aj voči vplyvným oligarchom zastavené z dôvodu skracovania premlčacích dôb a znižovania trestných sadzieb. (Potlesk.)
6. schôdza NR SR - 18.deň - B. popoludní
Dátum: 2024-01-17
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

54. Ďakujem pekne za slovo. Igor, výborne si vysmial zdôvodnenie skráteného legislatívneho konania, keď podľa vládnej moci ide o ohrozenie ľudských práv. Také ohrozenie ľudských práv, presne podľa scenáru Roberta Kaliňáka z poľovníckej chaty, keď vyzval na rehabilitáciu ľudí ako Kočner, Kvietik, Bödör a tak ďalej. Haščák medzi nimi. Dnes sa s tebou stotožnila aj, stotožnil aj Európsky parlament, ako už bolo povedané, vyzval Európsku komisiu, že nejde tu o ohrozenie ľudských práv, skôr Európska komisia má monitorovať ochranu právneho štátu, nezávislého súdnictva, najmä pokiaľ ide o prípady korupcie na vysokej úrovni. Áno, sledujeme, ako vládna moc sa snaží systematickými krokmi a premyslenou informačnou vojnou uniesť občiansky štát a presadzuje úzke záujmy svojich ľudí a nasmerúva Slovensko k autoritatívnemu režimu, aký napríklad vidíme v Bielorusku. Vďaka za to, že si takto dobre poukázal aj na prípady z minulosti, ktoré jasne hovoria, o čo, o čo tu ide a prečo aj dnes tu sedíme a pripomienkujeme nezmyselné skrátené legislatívne konanie únosu spravodlivosti z našej krajiny. Ešte raz, vďaka.
6. schôdza NR SR - 17.deň - B. popoludní
Dátum: 2024-01-16
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

168. Ďakujem za slovo, aj za príspevok. Súhlasím s tým, že tieto prílepky vždy boli nebezpečné a vždy, keď nejaký prílepok prichádza, tak treba naozaj zbystriť všetky zmysli, že čo sa to tu znova chystá. Na začiatku si spomenul aj o veľmi nebezpečných zmenách, keď sa umožňuje ministrovi obrany obchodovať so zbraňami s nedemokratickými režimami, no to je úplne typický, to táto vláda biznisu. Lebo však tam sa najlepšie robia kšefty, robí biznis, takže úplne pochopiteľné, že takéto niečo si tu nechali schváliť a, samozrejme, že minister zahraničných vecí sa k tomu nebude môcť vyjadriť. Toto je to veľké sklamanie, ktoré, ten štýl politiky, ktorý tu prináša táto vládna garnitúra, že za všetkým biznis, provízie a takýmto spôsobom však sa to tu predtým robilo a znova sa to tu ide robiť a upevňuje sa takýmto spôsobom moc. Takže vďaka, že si aj na toto poukázal a pripomenul to. Ďakujem.
6. schôdza NR SR - 17. deň - A. dopoludnia
Dátum: 2024-01-16
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

105. Ďakujem pekne za slovo. Pán poslanec Dostál, ďakujem, že si na to upozornil. Aj ja si myslím, že ide o selektívny prístup alebo bolo povedané, dvoja... dvojaký meter pána predsedu parlamentu a aj koalície v pléne. Tiež chcem upozorniť na to, lebo som tu sedel, že pri čítaní pozmeňujúceho návrhu pána poslanca Galka ho po prečítaní pán podpredseda parlamentu Žiga upozornil hneď na to, že tam došlo ku chybe, čo si poslanec Galko hneď aj uvedomil, bol ochotný chybu opraviť, išlo len o jeden bod pozmeňujúceho návrhu, ktorý, ktorý bol aj vyňatý na osobitné hlasovanie. Teraz ide v podstate o nekompetentné prečítanie pozmeňujúceho návrhu, ktoré úplne mení pozmeňujúci návrh, keď poslanec koalície nie je schopný prečítať rímsku číslicu päť a číta ju ako V. Myslím, pán predseda parlamentu, že ste to mali jednoducho uznať a nechať to prečítať ešte raz a ušetrili by ste nám všetkým veľa času. (Potlesk.)
6. schôdza NR SR - 13.deň - B. popoludní
Dátum: 2024-01-09
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

129. Ďakujem pekne za slovo. Viliam, ďakujem veľmi pekne za tvoj príspevok. Správne si podotkol, že v politicky citlivých kauzách sa stále vyšetrujú a súdia okolo 130 ľudí. Medzi vyšetrovanými sú aj traja súčasní kandi... traja súčasní predstavitelia SMER-u – Robert Fico, Róbert Kaliňák a Tibor Gašpar. Viac ako 40 zločincov je už z éry SMER-u odsúdených a správne si podotkol, že tento návrh zákona v neobhájiteľnom skrátenom legislatívnom konaní je v podstate súčasťou rehabilitačného procesu. Rehabilitačného procesu, o ktorom hovoril Robert Kaliňák na spomínanej poľovníckej chate, rehabilitačného procesu, na ktorý, s ktorým počítajú mnohí zločinci, ako si spomenul aj Ľudovíta Makóa, ktorý to priznal a povedal, vedeli ste, že nič za tým nie je a nič nebude, nič sa nedeje a ste v tom systéme chránení. To je to, čo sa teraz deje, to je to, čoho sme svedkami. A správne si to odkryl, správne si poukázal na určité nespravodlivosti, ktoré sa diali a budú diať, keď aj tento zákon bude prijatý. Takže veľká vďaka.
6. schôdza NR SR - 12.deň - B. popoludní
Dátum: 2024-01-08
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

52. Ďakujem pekne za slovo. Jožo, máš úplnú pravdu a v podstate to tu vidíme od rána, že nie je záujem o diskusiu a že aj z tohto miesta sa treba v prvom rade teraz prihovárať ľuďom, ktorým zjavne nie je ľahostajný osud našej krajiny, a treba im otvárať oči. Ty si profesionálny komunikátor, šoumen, avšak mno... mnohí ťa možno za to aj odsudzujú, avšak vždy treba počúvať obsah. A ten obsah, ktorý si tu aj dnes výborne komunikoval, je, je hrozný, že takéto veci sa idú tlačiť a, samozrejme, v skrátenom legislatívnom konaní. A o toto tu ide. Takže chcem ti poďakovať, myslím, že pre mnohých jednoduchých ľudí si to veľmi plasticky vykreslil, a to, že my tu môžme ozaj odborne, fundovane rozprávať, že nie je dôvod na skrátené legislatívne konanie, ty si dokázal povedať jednoduchým ľuďom, o čo tu ide, takže veľká vďaka. Ja ťa poznám ako človeka, ktorý horlí za spravodlivosť, a teraz si to tu naozaj v priamom prenose aj dokázal a je mi jasné, že tú energiu, ktorú do toho dávaš, je to úprimná energia. Chceš, aby sa veci v tejto krajine pohli, riešili, a keď toto vidíš, samozrejme, nikomu z nás to nie je jedno a veľká vďaka za to, ako ty to dokážeš komunikovať, ukázať. A, a verím, že aj ľudia, ktorí sa budú stretávať na námestiach, svojím spôsobom budú vedieť komunikovať, že nie je im jedno, čo sa v tejto krajine ide diať. Vďaka.
6. schôdza NR SR - 10.deň - B. popoludní
Dátum: 2023-12-20
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

46. Ďakujem pekne za slovo. Pán poslanec Majerský, ďakujem za vystúpenie v rozprave a veľmi správne si poukázal na množstvo, by som povedal, sporných otázok, výziev, ktoré návrh rozpočtu prináša. Nás by všetkých mohlo tešiť, že ide do zdravotníctva o miliardu eur viac v porovnaní s minulým rokom. Tam bol ten nárast veľmi podobný, avšak mali sme skokovú valorizáciu miezd. Teraz dôjde v podstate štandardnej koeficientovej valorizácii, a teda všetci sa pýtame, čo s tými peniazmi sa v tom systéme stane. Skúsenosti aj z Českej republiky, kde došlo k obrovskému nárastu prostriedkov práve počas pandémie, sú, žiaľ, nie veľmi povzbudivé, tie peniaze sa v tom systéme do veľkej mieri stratili a neodzrkadlili sa vo zvýšenej kvalite zdravotnej starostlivosti. To, čo táto vláda mala vo vienku ešte z predchádzajúcej vlády, teda to, že by napríklad mohlo od začiatku roku platiť aspoň čiastočné zavedenie maximálnych čakacích lehôt aspoň napríklad v našich kardioústavoch, kde sú sledované čakacie lehoty, kde naozaj nebol žiaden problém, aby pacienti mohli dostať svoju zdravotnú starostlivosť včas, stačilo jedine navýšiť platby. Veľmi dobre vieme, že tie kardioústavy majú kapacity, mohli by robiť viac výkonov a majú čakacie lehoty, ktoré presahujú maximálne čakacie lehoty, ktoré sú stanovené odborníkmi. Žiaľ, ani toto tá vláda zatiaľ nezaviedla a, tak ako si povedal, treba sa pýtať a som rád, že to budeš robiť aj ty každý mesiac, každé dva mesiace, že čo ide vláda s maximálnymi čakacími lehotami pre pacientov urobiť, pretože zdá sa, že peniaze na to v rozpočte budú.
19. schôdza NR SR - 14.deň - A. dopoludnia
Dátum: 2024-10-03
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

50. Ďakujem veľmi pekne, pán poslanec. Jednoznačne tento konsolidačný balík vedie Slovensko do ničoty a to, čo na tom celom je zarážajúce, je to, že vláda si nenašla čas nieže s opozíciou, ale s nikým sa na Slovensku nebaviť o tom, čo chystá, s nikým. Osobitne už vôbec nie s tripartitou. Ani ju nezaujíma, čo povie na to Rada pre rozpočtovú zodpovednosť, pretože to, čo je zrejmé z celého konsolidačného balíka, je to, že Slovensko to bude dusiť, Slovensko sa nenadýchne. Ten balík, na ktorý sa budeme skladať bude ešte väčší. Je to úplne zrejmé aj z ďalšej miliardy, ktorá je tu naviac, okrem toho, že sa rieši deficit, tak vyberáme miliardu naviac na výdavky štátu. To znamená, že konsolidácia bude pokračovať v ďalšom roku a v konsolidačnom balíčku nie je nič pre to, aby tu bol ekonomický rast. Nie tam nič pre to, aby sme jednoducho mali z čoho platiť štát. Nie je tam nič pre to, aby ten štát prinášal služby, pre ktoré sem príde niekto vôbec investovať na Slovensko. Príde niekto na Slovensko, keď vidí, v akom stave máme zdravotníctvo? Príde sem? (Reakcia z pléna.) Prečo by sem chodil? Príde sem niekto investovať na Slovensko, keď vie, že v okolitých krajinách má oveľa lepšie podnikateľské prostredie? No nepríde. Nepríde. Nerobíte nič pre to, aby ľudia tu mali väčšie mzdy. Robíte tu len opatrenia k tomu, aby ste nafúkli štát a zadusili všetko, čo nám môže pomôcť, aby sme sa nadýchli. V tom konsolidačnom balíčku jednoducho nie je nič, o čo by sme sa mohli oprieť a mohli sme pomôcť, aby jednoducho tu boli investície, aby sa tu žilo lepšie a aby tu podnikatelia mali prostredie na to, aby tu naozaj mohli podnikať a štát mal z čoho vyberať dane.
19. schôdza NR SR - 9.deň - B. popoludni
Dátum: 2024-09-25
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

16. Veľmi pekne ďakujem aj ostatným poslankyniam a poslancom. Mňa čo naozaj mrzí, je, že za koalíciu je tu veľmi málo poslancov. Vlastne koalícia má ten priestor, aby tomuto úradu dala priestor sa nadýchnuť. A myslím si, že je dôležité možno tak technicky si pripomenúť, že vlastne to zrodenie toho úradu bolo za čias vlády ešte Roberta Fica a Petra Pellegriniho. Vtedy sa spustilo výberové konanie a vtedy vlastne aj v tom užšom okruhu bola pani predsedníčka Zuzana Dlugošová. Takže ja si myslím, že v tomto by mohla vnímať aj súčasná koalícia, že veď to je vlastne náš úrad, že len sa mi to javilo ako dôležité to pripomenúť, že svoje vlastné dieťa, by mohlo mu pomôcť, aby dobre rástlo. Ďakujem pekne.